### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har i 2021 givet en anlægsbevilling på 10,00 mio. kr. kr. som blev finansieret af rådighedsrammen.

Anlægget er afsluttet i 2022, og der aflægges anlægsregnskab herfor.

## Indstillinger

Direktøren indstiller, at anlægsregnskabet for renovering af [adresse] 3 godkendes.

## Behandling

Teknik og Miljøudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelsen har i 2021 givet en samlet anlægsbevilling på 10,00 mio. kr.

Anlægget er afsluttet i 2022 og der aflægges anlægsregnskab herfor.

Ifølge Principper for Økonomistyring skal anlægsregnskab over 2 mio. kr. aflægges særskilt.

Der forelægges følgende anlægsregnskab til godkendelse:

|  |  |  |  |
| --- | --- | --- | --- |
| **Renovering af [adresse]  Kr. | Regnskab  Kr. | Mer/mindrefor brug  (mindreforbrug = + og merforbrug = -)  Kr. |
|  | 9.999.987 | 12.462.393 | -2.462.406 |
| **I alt** | **9.999.987** | **12.462.393** | **-2.462.406** |

Nedenfor ses forbrug pr. udgiftspost.

|  |  |
| --- | --- |
|  | Forbrug  Kr. |
| Projektering | 737.210 |
| Entreprenørudgifter | 11.304.753 |
| Udkontering af adm. timeforbrug | 368.394 |
| Andet | 52.036 |
| **I alt** | **12.462.393** |
|  |  |
|  |  |

Specifikation af anlægsregnskabet fremgår af bilag.

**Det Tekniske Områdes bemærkninger:**

Der ses et merforbrug på 2,46 mio. kr. Merforbruget skyldes følgende:

* Det eksisterende afvandingssystem på [adresse] kunne ikke håndtere afvandingen af det nye projekt. Der blev derfor anlagt en ny cirka 435 m lang spildevandsledning/regnvandsledning fra [adresse] til eksisterende regnvandsbassin på [adresse]. Samtidig blev regnvandsbassinet udvidet. Meromkostning for dette anlæg eksklusiv rådgivning har været 1.661.746 kr.
* Meromkostninger i forbindelse med ekstra rådgiverbistand i forbindelse med ændring i afvandingssystem, ændringer i projektet ved rådhusets indkørsel og diverse tillægsrådgivning har været 261.330 kr.
* Resterende merforbrug tilskrives især forhøjede priser på materialer med mere, da udbuddet og anlæg fandt sted i corona-perioden.

I projektforløbet har der været fokus på at minimere omkostninger herunder de uforudsete omkostninger blandt andet ved samarbejde med Kalundborg Forsyning om fælles udbud og udførelse.

## Økonomiske konsekvenser

Anlægsregnskabet udviste et merforbrug på 2,46 mio. kr., som blev finansieret af kassebeholdningen i forbindelse med regnskabsaflæggelsen for 2022.

### Sagens forløb

06-11-2023 Teknik- og Miljøudvalget
Anbefales.
22-11-2023 Økonomiudvalget
Anbefales.